პატარა ფატრა
პატარა ფატრა (სლოვაკ. Malá Fatra) — ქედი დასავლეთ კარპატებში, ჩრდილოეთ სლოვაკეთში. უმაღლესი წერტილის სიმაღლეა 1709 მ (მთა ველკი-კრივანი). გეომორფოლოგიურად ფატრა-ტატრების ოლქის ნაწილია. მდინარე ვაგით დაყოფილია ორ ნაწილად. არის ძველი გამყინვარების კვლები. განვითარებულია კარსტი. უხვადაა კარსტული ფორმები. აგებულია მეტწილად გრანიტებით, კირქვებითა და დოლომიტებით. განვითარებულია ტურიზმი.